stanford-oval/wikipedia huggingface dataset:
Liederbach am Taunus
Talous ja liikenne

Liederbachin talousmaantieteellinen sijainti on suotuisa. Paikkakunta sijaitsee 1902 avatun Königsteiner Bahn -rautatien varrella. Asemia on kaksi: Liederbach Süd paikkakunnan eteläosan liiketoiminta-alueella ja Liederbach Bahhhof paikkakunnan keskustan eteläreunalla. Moottoritie BAB 66 kulkee Liederbachin eteläpuolitse.
Aiheesta muualla

Liederbach am Taunus, Hessen, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Liederbach am Taunus
Käännös suomeksi
E.D.I. Mean

| Malcolm Greenidge> Henkilötiedot |
| --- | --- |
Syntynyt: 7. heinäkuuta 1974 (ikä 50)
Muusikko
Taiteilijanimi:  E.D.I. Mean, Big Malcolm (ent.)
Laulukielet:  englanti
Aktiivisena:  1992–
Tyylilajit:  rap
Levy-yhtiöt:  Death Row, 1Nation, Cashville, Outlaw, Real Talk, Affluent
Aiheesta muualla
www.outlawzmedia.net
  [ Muokkaa Wikidatassa ] [ ohje ]  
E.D.I. Mean (s. Malcolm Greenidge 7. heinäkuuta 1974 New York) on yhdysvaltalainen rap-artisti ja Outlawzin jäsen. Ollessaan kolmannella luokalla koulussa hän ystävystyi Katari ”Kastro” Coxin kanssa, joka esitteli hänet serkulleen Tupac Shakurille.
Rap-ura > Dramacydal

Vuonna 1992 Kastro, Greenidge ja Yafeu ”Kadafi” Fula perustivat rap-ryhmän. Greenidge aloitti rap-uransa nimellä Big Malcolm. Trio toimi nimillä Thoro Headz ja Young Thugz. Tupac oli noussut raptähdeksi ja päästi trion vierailemaan singlelleen nimeltä ”Holla If Ya Hear Me”, joka julkaistiin 4. helmikuuta 1993. Vuonna 1994 ryhmään, joka tunnettiin tällöin nimellä Dramacydal, liittyi Mutah ”Napoleon” Beale. 5. huhtikuuta 1995 julkaistiin Tupacin albumi Me Against the World. Ryhmä vieraili kappaleissa ”Me Against the World” ja ”Outlaw”.
Rap-ura > Outlawz

Vuonna 1995 Tupacin vapauduttua vankilasta Malcolm, Tupac, Bruce ”Fatal” Washington, Kadafi, Kastro ja Napoleon perustivat ryhmän Outlaw Immortalz, joka tunnetaan nykyään nimellä Outlawz. Tupac antoi jokaiselle jäsenelle nimen, joka tuli jostakin Yhdysvaltojen vihollisesta. Malcolmin nimeksi tuli ”E.D.I. Mean” Ugandan presidentin Idi Aminin mukaan. 13. helmikuuta 1996 Tupacin albumi All Eyez on Me julkaistiin. E.D.I. esiintyi kappaleissa ”Tradin’ War Stories”, ”When We Ride” ja ”Thug Passion”.
14. kesäkuuta 1996 Tupacin single ”How Do You Want It” julkaistiin. Sen B-puolella oli ”Hit ’Em Up”, jossa olivat mukana E.D.I., Fatal ja Kadafi.
7. syyskuuta 1996 Tupacia ammuttiin neljä kertaa Las Vegasissa. Hänet vietiin sairaalaan, jossa hän kuoli viikkoa myöhemmin. E.D.I. oli Tupacia kuljettaneen auton takana tulleessa autossa, mutta ei pystynyt tunnistamaan murhaajaa. Hänen mukaansa poliisien tullessa paikalle he kysyivät häneltä ”Mihin jengiin kuulut?”, ja käskivät mennä makaamaan maahan.
Rap-ura > Tupacin kuoleman jälkeen

E.D.I. ja muut Outlawzin jäsenet muuttivat takaisin New Jerseyyn. 5. marraskuuta 1996 julkaistiin Tupacin albumi The Don Killuminati: The 7 Day Theory. E.D.I. esiintyi kappaleissa ”Bomb First (My Second Reply)”, ”Life Of An Outlaw” ja ”Just Like Daddy”.
Maaliskuussa 1997 E.D.I. ja muut Outlawzin jäsenet Fatalia lukuun ottamatta muuttivat takaisin Kaliforniaan ja liittyivät Death Row Recordsiin. 25. marraskuuta 1997 Tupacin albumi R U Still Down? (Remember Me) julkaistiin. E.D.I. tuotti albumilta kappaleet ”Redemption”, ”Thug Style”, ”Fuck All Y’all”, ”Let Them Thangs Go”, ”When I Get Free” ja ”Enemies With Me”. 21. joulukuuta 1999 ilmestyi Outlawzin debyyttialbumi Still I Rise.
Vuonna 1999 Outlawz perusti Outlaw Recordzin. Fatal ei taaskaan ollut mukana, koska väitti Outlawzin pettäneen Tupacin liittymällä Death Row Recordsiin. Outlawz julkaisi sittemmin toisen ja kolmannen albuminsa Ride wit Us or Collide wit Us ja Novakane, ensin mainitun 7. marraskuuta 2000 ja jälkimmäisen 6. marraskuuta 2001.
Yksityiselämä

E.D.I. on naimisissa ja hänellä on kolme lasta.
Diskografia > Studioalbumit

2002: Blood Brothers (Kastron kanssa)
2006: Against All Oddz (Young Noblen kanssa)
2008: Doin' It Big (8Ballin kanssa)
Diskografia > Vierailut kappaleissa

1996: "Bomb First (My Second Reply)" (Makaveli mukana E.D.I. & Young Noble)
1998: "Young Ritzy Outlaw" (Gonzoe mukana E.D.I.)
2000: "Thug Livin' (Part II)" (Killa Tay mukana Cosmo & E.D.I.)
2001: "Good Life" (2Pac mukana Big Syke & E.D.I.)
2002: "Never B Peace (Nitty Remix)" (2Pac mukana Kastro & E.D.I.)
2002: "Out Of Position" (Hellraza mukana E.D.I.)
2002: "Get Doe" (Hellraza mukana Akwalla, Phats Bossi & E.D.I.)
2002: "My Niggaz" (Big Syke mukana E.D.I. & Young Noble)
2002: "Because Of U Girl (OG Mix)" (Daz Dillinger mukana Storm & E.D.I.)
2004: "The Uppercut" (2Pac mukana E.D.I. & Young Noble)
2004: "Hennessey (Red Spyda Remix)" (2Pac mukana Sleepy Brown & E.D.I.)
Aiheesta muualla

E.D.I. on Myspace
Kullervo Kemppinen

Kullervo Johannes Kemppinen (24. kesäkuuta 1921 Terijoki – 16. syyskuuta 2012) oli suomalainen laamannin arvonimen saanut asianajaja ja kirjailija.
Kemppinen kunnostautui sodan aikana ilmavoimissa tähystäjäupseerina ja kouluttajana Ilmasotakoulussa ja sai muun muassa 21-vuotiaana luutnantin arvon ja VR III:n. Sodan jälkeen hän jäi Kauhavalle, jossa oli kirjoittanut ylioppilaaksi ja avioitunut. Hän suoritti oikeustieteen kandidaatin tutkinnon Helsingin yliopistossa ja sai varatuomarin arvon auskultoituaan Lapuan tuomiokunnassa. Hän perusti asianajotoimiston Kauhavalle ja toimi sivutoimisesti myös verojohtajana.
Vuonna 1962 Kemppinen siirtyi Helsinkiin osakkaaksi vanhaan asianajotoimistoon, jonka nimeksi tuli nyt Borenius & Kemppinen. Asianajajana Kemppinen oli mukana monissa julkisuutta saaneissa oikeudenkäynneissä ja toimi myös valtion neuvonantajana 1990-luvun alun pankkikriisin jälkeisissä selvittelyissä ja oikeudenkäynneissä. Kemppinen puolusti 1960-luvulla Hannu Salamaa Juhannustanssit-jupakassa jumalanpilkkasyytettä vastaan ja toimi hyvin laajasti taiteilijoiden ja muusikkojen neuvonantajana etenkin veroasioissa. Hänellä oli merkittävä asema Suomen kansallisoopperan hallinnollisissa tehtävissä, etenkin uuden oopperatalon rakentamisen aikaan. Hän oli pitkän linjan kuoromies ja kuoron johtajana Ensti Pohjolan kakkosmies.
Kemppinen on toiminut lukuisissa luottamustehtävissä Rotary-järjestössä, partiojärjestöissä, Suomen Asianajajaliitossa ja sen paikallisosastoissa.
Kemppinen on julkaissut lukuisia eräkirjoja, Lakitiedon Pikkujättiläisen sekä omia muistelmiaan muun muassa ilmailun ja asianajon alalta. Hän on myös tehnyt MTV:lle asianajajan ja tuomioistuinten työtä esittelevän Virtanen vastaan Järvinen -televisiosarjan.
Tunturivaelluskirjat pohjautuvat Kemppisen vuosina 1948–1995 tekemiin yli 50 tunturivaellukseen Saariselän tuntureille, Lemmenjoelle, Muotka- ja Paistuntureille, Pallas-Ounakselle sekä Käsivarteen ja Ruijaan. Ensimmäinen kirja Lumikuru, tarinoita ja kuvia Saariselän tuntureilta perustuu jo vuonna 1950 tehdyn vaelluksen elämyksiin. Kirjasta on julkaistu neljä painosta, ja sen on sanottu vaikuttaneen hyvinkin paljon eräretkeilyyn. Etenkin Saariselkä oli aika tuntematon ja käytännössä lähes kartoittamaton aluelähde?.
Eräkirjoissaan Kemppinen kertoo Meänteis-erakosta, kullankaivajista ja monista muista erikoisista henkilöistä. Kemppisen vaellustarvikkeita, kuten hänen itse kehittämänsä rinkka, on esillä museossa.
Kemppisen pojista Jukka Kemppinen päätyi Lappeenrannan teknillisen yliopiston professoriksi ja Seppo Kemppinen jatkoi Asianajotoimisto Borenius &  Kemppisen osakkaana isänsä jälkeen.
Julkaisuja

Lumikuru.  Porvoo, Helsinki:  WSOY, 1958.
FK-lentue. Muistelma jatkosodan vuosilta.  Porvoo:  WSOY, 1959, 3. painos 1994.
Lumoava Lappi. Pohjois-Suomen kauneutta.  (Tekstiosa Yrjö A. Jäntin kuvateokseen)  Porvoo:  WSOY, 1960.
Poropolku kutsuu. Kuvia ja tarinoita tunturivaelluksilta.  Porvoo:  WSOY, 1961.
Melkein murhamies.  Helsinki:  WSOY, 1963.
Haltian harteilla. Kuvia ja retkitarinoita Käsivarren suurtuntureilta.  Porvoo, Helsinki:  WSOY, 1964.
Rotarykäsikirja.  Helsinki:  Suomen rotarypiirit, 1964, 1969, 1974.
Eräretkeily.  Porvoo, Helsinki:  WSOY, 1966.
Milloin tarvitsen asianajajaa.  Porvoo, Helsinki:  WSOY, 1970, uud. painos 1981.
Naskama. Tarinaa ja tunnelmia talviselta maanselältä.  Helsinki, Porvoo:  WSOY, 1975.  ISBN 951-0-07289-3
Käytännön lakiasiat ja niiden hoitaminen. Opaskirja oikeustieteellisen tiedekunnan käytännölliselle kurssille osallistuville.  Helsinki:  WSOY, 1982.  ISBN 951-0-11342-5
Valitut tunturitarinat.  Helsinki:  WSOY, 1983.  ISBN 951-0-11883-4
Lakitiedon Pikkujättiläinen.  Helsinki:  WSOY, 1985.  ISBN 951-0-12586-5
Juho Vainio ja hänen perustamansa säätiö.  Helsinki:  Juho Vainion säätiö, 1990.  ISBN 952-90-2459-2
Uusi oopperatalo – toiveet todeksi. Oopperatalohankkeen historiikki.  Helsinki:  Ooppera- ja näyttelykeskussäätiö, 1993.  ISBN 952-90-5105-0
Vanhan asianajotoimiston vaiheita. Kahdeksan vuosikymmentä oikeudenhoitoa 1912–1992.  Helsinki:  Yliopistopaino, 1993.  ISBN 952-90-4741-X
Laamanni muistelee.  Helsinki:  WSOY, 2000.  ISBN 951-0-24358-2
Tunturikoivun lastuja. Tarinoita ja kuvia muistorikkailta vaellusretkiltä Lapin tuntureille viitenä vuosikymmenenä 1948–1996.  Helsinki:  Rakennusalan kustantajat, 2003.  ISBN 951-664-127-X
Kristopher Da Graca

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kristopher Santos Da Graca
Syntymäaika: 16. tammikuuta 1998 (ikä 26)
Syntymäpaikka: Göteborg, Ruotsi
Pelipaikka: keskuspuolustaja
Pituus: 190 cm
Seura
Seura: KuPS (lainalla IK Siriuksesta)
Pelinumero: 4
Junioriseurat
–2011: Hisingsbacka FC
2012–2013: Häcken
2013–2014: Hisingsbacka FC
2014–2017: Arsenal
Seurat
| Vuodet | Seura | O | (M) |
| 2017–2021 | IFK Göteborg | 51 | (0) |
| 2021–2022 | VVV-Venlo | 35 | (0) |
| 2022– | IK Sirius | 30 | (0) |
| 2023 | → HJK (laina) | 5 | (0) |
| 2024– | → KuPS (laina) | 11 | (0) |
| 2024– | → KuPS Akatemia (laina) | 1 | (0) |
Maajoukkue
| 2014 | Ruotsi U16 | 2 | (1) |
| 2015 | Ruotsi U17 | 4 | (1) |
| 2015–2016 | Ruotsi U19 | 3 | (0) |
| 2020 | Ruotsi | 1 | (0) |
| 2023– | Kap Verde | 1 | (0) |
 Seurajoukkueuran tilastot kattavat vain kansalliset sarjat, päivitetty 27. lokakuuta 2024.  Maajoukkueuran tilastot päivitetty 13. marraskuuta 2023.
Kristopher Santos Da Graca (s. 16. tammikuuta 1998 Göteborg) on ruotsalais-kapverdeläinen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa Kuopion Palloseuraa, lainasopimuksella ruotsalaisesta IK Siriuksesta. Hän on pelannut Kap Verden maajoukkueen lisäksi yhden maaottelun Ruotsin paidassa.
Seurajoukkueet

Göterborgilainen Da Graca siirtyi 15-vuotiaana Arsenalin akatemiaan. Arsenalissa hän vietti neljä vuotta, mutta ei onnistunut murtautumaan edustusjoukkueeseen. Da Graca palasi Ruotsiin ja IFK Göteborgiin kesällä 2017. IFK Göterborgin paidassa Da Graca pelasi kolmen ja puolen kauden aikana yhteensä 51 ottelua Allsvenskanissa.
Tammikuussa 2021 Da Graca siirtyi Eredivisieen VVV-Venlon joukkueeseen, jossa hän nousi välittömästi avauskokoonpanon pelaajaksi. VVV-Venlo kuitenkin putosi kauden päätteeksi Eredivisiestä. Hän aloitti kauden 2021–2022 Eerste divisiessä VVV-Venlossa, nousten jopa joukkueen kapteeniksi, mutta siirtyi tammikuussa takaisin Allsvenskaniin IK Siriuksen riveihin. IK Siriuksessa Da Graca pelasi kaudella 2022 yhteensä 22 ottelua Allsvenskanissa.
Da Graca aloitti myös kauden 2023 Siriuksessa, mutta siirtyi heinäkuussa HJK:n paitaan kauden loppuun asti ulottuvalla lainasopimuksella, joka sisälsi myös osto-option. Da Graca pääsi kauden päätteeksi juhlimaan Veikkausliigan mestaruutta, mutta HJK ei lopulta käyttänyt osto-optiotaan.
Kaudeksi 2024 Da Graca siirtyi lainasopimuksella Kuopion Palloseuraan.
Maajoukkue

Da Graca on edustanut Ruotsia poikamaajoukkueissa. Ruotsin maajoukkuessa hän debytoi harjoitusottelussa Kosovoa vastaan 12. tammikuuta 2020. Da Graca nimettiin sittemmin lokakuussa 2023 Kap Verden maajoukkueeseen, jossa hän debytoi harjoitusottelussa Komoreita vastaan 17. lokakuuta 2023.
Saavutukset

2 Veikkausliigamestaruutta 2023 HJK-riveissä ja 2024 KuPS:n riveissä
Tauno Koivukoski

Tauno Immanuel Koivukoski (sukunimi vuoteen 1933 Blom; 11. tammikuuta 1908, Rymättylä – 22. heinäkuuta 1956, Espoo) oli suomalainen kirjailija. Koivukoski toimi mainostoimisto Erva-Latvalan tekstisuunnittelijana 1937–46. Hän kuoli vuonna 1956 vain 48-vuotiaana.
Teoksia

Täysi hinta. Romaani. Suomen kirja, Helsinki 1944. (Fennica-tietokannan mukaan, 6.11.2012, Täysi hinta olisi julkaistu taiteilijanimellä ”Toivo Koski”. Itse romaanin nimiösivulla ja selkämyksessä esiintyy kuitenkin ainoastaan nimi Tauno Koivukoski.)
Riimikronicka niistä cuin läsnä on 13.7.1945. Tekijät Armas J. Pulla ja Tauno Koivukoski. Erva Latvala, Helsinki 1945.
Paluu alkuun. Kuvitelma. Suomen kirja, Helsinki 1946.
Tik-tak. Matkakertomus. Tekijän kuvitus. Valistus, Helsinki 1956.
Aiheesta muualla

Kotimaiset fantasia- ja scifi-kirjailijat 1887–2005 (Arkistoitu – Internet Archive)
John Lauttamus

John Lauttamus (2. helmikuuta 1869 Kauhava – 2. marraskuuta 1945) oli amerikansuomalainen kirjailija, joka varsinaiselta ammatiltaan oli seppä. Hän saapui Yhdysvaltoihin vuonna 1892, vaikuttaen aluksi Michiganin Calumetissa ja vuodesta 1906 lähtien Minnesotan Cloquetissa. Lauttamus toimi aktiivisesti paikallisissa raittiusjärjestöissä ja kuului myös suomalaissiirtolaisten Knights of Kaleva -järjestöön. Hän julkaisi kaksi teosta, joista Suomessa ilmestynyt Amerikan tuulahduksia sisältää kertomuksia amerikansuomalaisten elämästä Pohjois-Amerikassa.
Teokset

Amerikan tuulahduksia, Kirjavälitys, Helsinki, 1922.
Valkoisen tytön ritari, Finnish Daily Publishing Company, Duluth, Minnesota, 1926.
Markku Koski (toimittaja)

Markku Koski Jyväskylän kirjamessuilla 2010.
Markku Koski (s. 22. marraskuuta 1945 Lahti) on suomalainen toimittaja ja kirjailija. Hän on
yhteiskuntatieteiden tohtori, freelance-toimittaja ja Lahden ammattikorkeakoulun Muotoiluinstituutin tuntiopettaja sekä Filmihullu-lehden toimituksen jäsen. Hän on kirjoittanut esseitä ja artikkeleita muun muassa Parnassoon, Etelä-Suomen Sanomiin, Helsingin Sanomiin, Uuteen Suomeen, Journalistiin ja Pakkaus-lehteen. Hän on myös toiminut City- ja Apu-lehtien kolumnistina. Koski asuu Lahdessa. Hänelle myönnettiin taiteilijaeläke vuonna 2018.
Tuotanto

Aarnio, Pekka & von Bagh, Peter & Koski, Markku: Olavi Virta. Legenda jo eläessään.  Helsinki:  WSOY, 1977.  ISBN 978-951-0-08023-8
Koski, Markku & Lindsten, Leo: Armin vuodet.  Helsinki:  Love kirjat, 1982.  ISBN 951-835-063-9
Alemmat taiteet.  Helsinki:  Odessa, 1985.  ISBN 978-951-9-17809-7
Beatles: Erään yhtyeen anatomia.  Helsinki:  Love kirjat, 1986.  ISBN 978-951-8-35101-9
Sorsa-diagnoosi. Poliitikon julkiset kasvot.  Helsinki:  Odessa, 1986.  ISBN 978-951-9-17824-0
Bagh, Peter von & Koski, Markku & Aarnio, Pekka: Olavi Virta.  (3. uudistettu painos. Legenda jo eläessään)  Helsinki:  WSOY, 1995.  ISBN 951-0-20343-2
Bagh, Peter von & Koski, Markku: Lööppikirja.  Helsinki:  Like, 2000.  ISBN 951-578-823-4
Julkisia eläimiä.  Helsinki:  WSOY, 2001.  ISBN 978-951-0-26117-0
Äskeiset esseet.  Helsinki:  WSOY, 2005.  ISBN 978-951-0-29495-6
Beatles: Erään yhtyeen anatomia.  (2. uudistettu painos)  Helsinki:  WSOY, 2006.  ISBN 951-0-32056-0
Hohto on mennyt herrana olemisesta: Televisio ja poliitikko.  Tampere:  Vastapaino, 2010.  ISBN 978-951-7-68249-7
Sydän hihassa.  Helsinki:  WSOY, 2011.  ISBN 978-951-0-38279-0
Elvis: Ääni ja vimma.  Helsinki:  Like, 2016.  ISBN 978-952-01-1470-1
Aiheesta muualla

WSOY:n kirjailijasivu[vanhentunut linkki]
Ville Hänninen: Muodot kiihottavat[vanhentunut linkki]. Parnasso.
Olli Lehtinen

| Olli Lehtinen> Henkilötiedot |
| --- | --- |
Syntynyt: 1966 (ikä 57–58)
Kansalaisuus:  Suomi
Ammatti:  kirjailija, entinen merimies, rakennusmaalari ja taidemaalari
Kirjailija
Äidinkieli: suomi
Esikoisteos:  Sokea etsivä (2009)
Aiheesta muualla
Löydä lisää kirjailijoitaKirjallisuuden teemasivulta
Olli Lehtinen (s. 1966) on suomalainen kirjailija, entinen merimies, rakennusmaalari ja taidemaalari.
Lehtinen on valmistunut Merimiesammattikoulusta ja työskennellyt merillä. Hänellä on ollut maalausalan yritys, ja hän on opiskellut taidemaalausta Lasse Marttisen oppilaana ja Vapaassa taidekoulussa. Hän menetti näkönsä vuonna 2001 näköhermon surkastumisen vuoksi, minkä jälkeen hän opetteli kirjoittamaan kymmensormijärjestelmällä, sai puhuvan tietokoneen ja alkoi kirjoittaa. Hänen pakinoitaan ja kolumnejaan julkaistaan näkövammaisten lehdissä. Lehtinen on opiskellut kirjoittamista Kriittisessä korkeakoulussa.
Lehtisen esikoisromaani Sokea etsivä ilmestyi toukokuussa 2009. Se ei kriitikon mielestä ole dekkari, vaikka kustantaja teoksen sellaiseksi esitteleekin, vaan kuvaa sokean selviytymistä näkevien maailmassa. Se on pikemminkin sanoilla leikkivä rakkausromaani.
Teokset

Lehtinen, Olli: Sokea etsivä.  Helsinki:  Teos, 2009.  ISBN 978-951-851-207-6
Arto Leivo

Arto Leivo (s. 1959) on suomalainen vapaa kirjailija ja pitkän linjan kirjallisuusvaikuttaja.
Leivo on kirjoittanut dekkareita salanimellä Frank Cray sekä suomentanut kymmeniä teoksia muun muassa Frank Milleriltä, James Lee Burkelta, Augusten Burroughs’lta ja Hal Sirowitzilta. Hän työskenteli vuoteen 2006 saakka Like Kustannuksen kotimaisen kirjallisuuden kustannuspäällikkönä ja julkaisi yli 30 esikoiskirjailijan teokset, muun muassa Arno Kotron. Leivo on toiminut myös Pilot-kustannuksen kustannuspäällikkönä.
Leivo valmistui Helsingin yliopistosta vuonna 1991 pääaineenaan yleinen kirjallisuustiede. Gradunsa hän teki Charles Bukowskista, jota hän on kuvannut ”oppi-isäkseen”.
Teoksia

Liikemies Mr. Pauli – Mies Lech Walesan takana.  Helsinki:  13 Kustannus, 2007.  ISBN 978-952-5702-02-6
Exäni huutaa! Kuvitettuja runoja tosielämästä.  (Kuvat: Tea Tauriainen)  Turku:  Sammakko, 2010.  ISBN 978-952-483-136-9
Murha Elämänmäellä.  Tampere:  Mediapinta, 2013.  ISBN 978-952-235-715-1
Neu-Anspach

| Neu-Anspach |
| --- | --- |
 Neu-Anspach ilmasta nähtynä.
 lippu:  vaakuna
 Neu-Anspach
 Koordinaatit: 50°18′N, 8°30′E 
Valtio:  Saksa
Osavaltio:  Hessen
Piirikunta:  Hochtaunuskreis
Pinta-ala:  
 – Kokonaispinta-ala:  36,1 km²
Korkeus:  342 m
Väkiluku (2021):  14 539
 – Väestötiheys:  403 as./km²
Postinumero:  61267
Suuntanumero(t):  06081
 
 www.neu-anspach.de 
Infobox OKVirheellinen NIMI-arvo: 
Neu-Anspachin sijainti Hochtaunuksen piirikunnassa. Pienemmässä kuvassa piirikunnan sijainti Hessenin osavaltiossa.
Neu-Anspach on kaupunki Hochtaunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota. Frankfurt am Mainin luoteisella esikaupunkialueella sijaitsevassa Neu-Anspachissa toimii useita korkean teknologian yrityksiä.
Maantiede

Neu-Anspach sijaitsee Taunus-vuoriston itäisellä rinteellä 24 kilometriä Frankfurt am Mainin keskustan Hauptwachelta luoteeseen. Kaupungin alueella virtaa Usajoki. Neu-Anspachin väentiheys on korkeampi kuin sen läntisten, pohjoisten ja itäisten naapurikuntien (Schmitten, Usingen, Wehrheim) mutta matalampi kuin eteläisten naapurikuntien (Oberursel, Bad Homburg).
Suurin osa Neu-Anspachin pinta-alasta on metsää ja maatalousmaata.
Historia

Ensimmäinen asiakirjamaininta Anspachista on vuodelta 1274. Paikkakunta liitettiin 1806 Nassaun herttuakuntaan, joka liitettiin Preussiin 1866. Neu-Anspach muodostettiin 1970-luvun alussa kunnista Anspach, Hausen-Arnsbach, Rod am Berg ja Westerfeld.
Neu-Anspach kohotettiin kaupungiksi 31. lokakuuta 2007.
Talous ja liikenne

Neu-Anspachin elinkeinorakenne on palveluvaltainen (kaupankäynti, konsultointi, IT-ala, hoitolaitokset). Tärkeimmät teollisuudenalat ovat koneenrakennus, sähkötekniikka ja puuntyöstö.
Neu-Anspachin rautatieasema sijaitsee Taunus-radan varrella. Lähimmät moottoritiet ovat BAB 661 ja BAB 5.
Neu-Aspachissa sijaitsee Freilichtmuseum Hessenpark, Freizeitpark Lochmühle ja Römerkastell Saalburg.
Aiheesta muualla

Neu-Anspach, Hessen, Saksa — Sunrise, Sunset and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Neu-Anspach
Hessenparkin ulkomuseo
Käännös suomeksi
Justice

| Justice |
| --- | --- |

 Xavier de Rosnay ja Gaspard Augé.
Tiedot
Toiminnassa:  2003–
Tyylilaji:  house, electro house, disko, nu disco, elektroninen rock
Kotipaikka:  Pariisi, Ranska
Laulukieli:  englanti
Jäsenet:  Gaspard Augé Xavier de Rosnay
Levy-yhtiö:  Ed Banger Records Downtown Records Elektra Records Downtown Records Big Beat Records Atlantic Records
Aiheesta muualla
Kotisivut
Infobox OKNimi-testi OK: 
Justice (tyyliteltynä Jus†ice) on ranskalaisten Gaspard Augén ja Xavier de Rosnayn elektronista musiikkia esittävä duo. Heidän uransa alkoi virallisesti vuonna 2003 remixeillä, joista tunnetuin on Simianin kappaleesta ”Never Be Alone” tehty remix ”We Are Your Friends” vuodelta 2003. Virallisesti single sai julkaisun vuonna 2004 Ed Banger Recordsilla ja International DeeJay Gigolo Recordsilla. Se julkaistiin uudelleen vielä Isossa-Britanniassa vuonna 2006 Virginin alamerkillä Ten Records. ”Never Be Alone” -kappaleen video pyöri myös MTV:llä tiuhaan vuonna 2006.
Yhtye työskenteli uusien remixien kanssa noin vuoden verran ennen seuraavaa julkaisua. Miksauksia oli niin pienten paikallisten artistien tuotoksista kuin isojen nimien kuten Britney Spearsin kappaleesta ”Me Against the Music”.
Vuonna 2005 Justice julkaisi niin ikään Ed Banger Recordsilla ensimmäisen EP:nsä, Waters of Nazarethin, jonka jokaisesta kappaleesta muodostui klubihittejä. Vuoden 2006 loppupuolella Ed Banger Records painoi 200 kappaleen erän Phantom-julkaisua, jotka kaikki päätyivät joululahjoina DJ:ille ja muille tuttaville. Levy sisälsi B-puolena alle puolen minuutin mittaisen kappaleen ”D.A.N.C.E”, joka on nimeltään sama kuin huhtikuussa 2007 julkaistu Justicen seuraava EP.
Justicen ensimmäinen kokopitkä albumi, † (”Cross”, risti), julkaistiin kesällä 2007. Loppukesästä 2007 julkaistiin D.A.N.C.E-remixlevy, joka sisälsi remixit MSTRKRFT’lta, Jacksonilta, Alan Braxelta & Fred Falkelta sekä Justicelta itseltään. Yhtye esiintyi kesällä 2007 Uuden musiikin festivaaleilla Turussa sekä Seinäjoen Provinssirockissa kesäkuussa 2008 ja kesäkuussa 2012.
Diskografia > Studioalbumit

† (2007, 2x12″ ja CD)
Audio, Video, Disco (2011)
Woman (2016)
Hyperdrama (2024)
Diskografia > Livealbumit

A Cross the Universe (2008, CD + DVD)
Access All Arenas (2013)
Diskografia > Remix-albumit

Woman Worldwide (2018)
Diskografia > EP:t ja singlet

Never Be Alone (2003, 12″)
Waters of Nazareth (2005, 12″ ja CD)
We Are Your Friends (2006, 12″ ja CD)
Phantom (2006, promo)
D.A.N.C.E (2007, 12″ ja CD)
D.A.N.C.E Remixes (2007, 12″)
D.A.N.C.E Extended & Remixes (2007, digi)
Phantom Pt. II (2007, 12″)
DVNO (2008, 12″)
Civilization (2011, digi)
Safe and Sound (2016, digi)
Randy (2016)
Alakazam ! (2016)
Pleasure (Live) (2017)
Stop (2018)
D.A.N.C.E. x Fire x Safe & Sound (2018)
Randy (2018)
Chorus (2018)
Love S.O.S. (2018)
Diskografia > Remixit

Vicarious Bliss – ”Theme from Vicarious Bliss” (2003)
Gambit – ”Steamulation” (2003)
N*E*R*D – ”She Wants to Move” (2004)
Scenario Rock – ”Skitzo Dancer” (2004)
Britney Spears – ”Me Against the Music” (2005)
Death from Above 1979 – ”Blood on Our Hands” (2005)
Fatboy Slim – ”Don’t Let the Man Get You Down” (2005)
Daft Punk – ”Human After All” (2005)
Soulwax – ”NY Excuse” (2005)
Mystery Jets – ”You Can’t Fool Me Dennis” (2005)
Franz Ferdinand – ”The Fallen” (2006)
Mr. Oizo – ”Nazis” (2006)
Justice – ”Waters of Nazareth” (2006)
Justin Timberlake – ”Lovestoned” (2007)
Justice – ”D.A.N.C.E” (2007)
ZZT – ”Lower State of Consciousness” (2007)
Klaxons – ”As Above, so Below” (2007)
Justice – ”DVNO” (2008)
Justice – ”Stress (Live Version)” (2008)
MGMT – ”Electric Feel” (2008)
Birdy Nam Nam – ”The Parachute Ending” (2009)